stanford-oval/wikipedia huggingface dataset:
קונאן ילד העתיד
תקציר העלילה

עלילת הסדרה מתרחשת לאחר מלחמת עולם שלישית, אשר התרחשה במהלך יולי 2008, בה הצדדים המוערבים השתמשו בנשקים בעלי עוצמה חזקה יותר מנשק אטומי. המלחמה גרמה לכאוס מוחלט ולהרס בכל רחבי העולם. כתוצאה מכך מספר רעידות אדמה וגלי צונאמי התרחשו ברחבי העולם אשר גרמו לבסוף לחמש היבשות לשקוע עמוק מתחת לאוקיינוס. קבוצת אסטרונאוטים מחליטה לנסות ולברוח מן ההרס לחלל החיצון אך ניסיונם נכשל. אף על פי כן, אחת החלליות מצליחה לברוח מן ההרס ומתרסקת על אי קטן בלב האוקיינוס אשר שרד את ההרס באורח פלא. חברי צוות החללית מתיישבים באי.
כ-20 שנים לאחר המלחמה, השורדים היחידים על האי הם ילד בשם קונאן אשר נולד באי ומתגורר בו עם סבו. בנוסף, ישנם מספר שורדים נוספים של המלחמה אשר מפוזרים במספר איים ברחבי האוקיינוס. בין השורדים ישנו ארגון פשע בשם "אינדאסטריה" אשר מנסה ללא הרף להשיג את הנשק רב העוצמה, המשתמש בטכנולוגיית אנרגיית השמש, בו נעשה שימוש במלחמה. בשל כך, אנשי אינדאסטריה חוטפים בתחילת הסדרה ילדה בת 11 בשם לאנה כקלף מיקוח, וזאת משום שסבה של לאנה, דוקטור לאו, הוא השורד היחיד אשר מתמחה בשימוש באנרגיית השמש.
לאנה מצליחה לברוח מחברי ארגון אינדאסטריה ומגיעה לבסוף לאי של קונאן. בהמשך אנשי אינדאסטריה מגיעים גם כן לאי ולאחר קרב קצר עם קונאן הם מצליחים לחטוף את לאנה בשנית ותוך כדי גם הורגים את סבו של קונאן. קונאן מחליט למלא את משאלתו האחרונה של סבו ולהציל את לאנה.
הדמויות הראשיות

קונאן - הגיבור של הסדרה. נער יתום בן 11 אשר גדל על אי בודד במשך כל חייו יחד עם סבו. הוא אמיץ, אוהב הרפתקאות ובעל יכולת פיזית אדירה ויוצאת דופן. ידידה של לאנה היכול לתקשר איתה טלפתית.
לאנה - ילדה בת אחת-עשרה. לאנה היא נכדתו של דוקטור לאו. לאנה היא ילדה מאוד בוגרת, אמיצה וחכמה יחסית לגילה. בעלת יכולת לדבר עם ציפורים ובעלת יכולת לתקשר באופן טלפתי עם סבה, ואפילו עם קונאן. לאנה היא ידידתו של קונאן. אנשי ארגון הפשע אינדאסטריה מעוניינים לחטוף אותה על מנת שתהווה קלף מיקוח כדי שסבה יגלה להם את הסודות הכרוכים בשימוש באנרגיית השמש.
סבו של קונאן - הקפטן של חללית המילוט המקורית בעת המלחמה הגדולה.
גימסי - ילד פרוע אשר מכיר את קונאן במהלך מסעו והופך לחבר הטוב ביותר שלו. מצטרף לקונאן במסעו.
לפקי - הנבל הראשי בסדרה. מנסה בכל מחיר להשיג את הכוח של אנרגיית השמש על מנת לכבוש את העולם.
פרופסור לאו - סבה של לאנה והניצול היחיד אשר מתמחה באנרגיית השמש.
אלופי הטאי צ'י

| --- | --- |

הלוגו הקוריאני המקורי (למעלה) לעומת הלוגו האמריקני והישראלי (למטה)
 סוגה:  פעולה, מדע בדיוני,  אנימציה, קומדיה
 בימוי:  Hiroki Shibata 
 שחקנים:  איטן גרינברג, שירה נאור, יהונתן מגון, איתי לוי, דור סרוגו, עמי מנדלמן, אורלי קטן, נורית בנאי קורן, עינת אזולאי, עדן גמליאל, מיכל רשף, נעה קשפיצקי, ספיר דרמון, אלדד פריבס, לירון לב, יובל סגל, טליה ברקאי, צביקה שוורצברג, גיא רושיניאק, דניאל מגון, שמחה ברבירו, דור צויגנבום, מאי יעקובסון, מיכאל עינב, אלי לולאי, אמנון וולף, עמית יוסוביץ', קובי ליקורמן
 מדבבים בעברית:  אולפני דאבי דאב
 ארץ מקור:  קוריאה הדרומית קוריאה הדרומית
 שפות:  יפנית, קוריאנית 
 מספר עונות:  3
 מספר פרקים:  39
 הפקה
 מפיקים בפועל:  Kōzō Morishita 
 חברת הפקה:  Korean Broadcasting System, Dongseo University, Iconix Entertainment, טואי אנימציה, JM Animation 
 הפצה:  Iconix Entertainment, טואי אנימציה, 4Kids Entertainment 
 מוזיקה:  Alex Bang 
 אורך פרק:  כ-22 דקות
 שידור
 רשת שידור:  קוריאה הדרומית KBS   ארצות הברית TheCW4Kids Toonzai
 רשת שידור בישראל:  ישראל ערוץ הילדים
 פורמט (תמונה):  480i:SDTV
 תקופת שידור מקורית:  29 באפריל 2007 – 20 בינואר 2008
 תקופת שידור בישראל:  7 בינואר 2012 – 31 במרץ 2012
 
אלופי הטאי צ'י (באנגלית: Tai Chi Chasers, רודפי הטאי צ'י; בקוריאנית: 태극천자문, אלף תווי הטאי צ'י) היא סדרת הנפשה קוריאנית לילדים ששודרה במקור בערוץ KBS הקוריאני ובTheCW4Kids Toonzai בעיבוד האמריקאי שלו. בישראל הסדרה שודרה בשנת 2012 בערוץ הילדים, בדיבוב לעברית, שני פרקים ברצף כל יום שבת.
תקציר העלילה

לאתר מתקפה אכזרית על ביתו, ילד צעיר בשם ראי מופתע לגלות כי הוא צאצא סודי של הטַייגֵרוֹאִידִים- גזע עתיק של יצורים שלוים אשר נמצאים במאבק מתמשך עם הדְרַגוֹנוֹאִידִים הערמומיים וחסרי הרחמים. בעולם מקביל ששמו סון, הטַייגֵרוֹאִידִים והדְרַגוֹנוֹאִידִים נאבקים במרץ להחזיר 1000 תווי טאי צ'י אבודים. מי שיחזיק באותם תווים יקרים וחזקים יחזיק בכוח האולטימטיבי להיות השליט ולהשמיד את אויביו. בו בזמן בו ראי מתחזק על מנת להילחם בדְרַגוֹנוֹאִידִים, הוא צריך למצוא את תווי הטאי צ'י האבודים כדי להפוך לאלוף הטאי צ'י!
הפקה

3 עונות באורך של 13 פרקים לאחת הופקו על ידי ערוץ KBS הקוריאני יחד עם חברת Toei היפנית. זיכיון הסדרה בארצות הברית נרכש על ידי 4Kids Entertainment אשר הפיקה דיבוב אנגלי לשתי העונות הראשונות שלה ששודרו בין ה-17 בספטמבר 2011 ל-2 ביוני 2012. הפקת דיבוב העונה השלישית בוטל לקראת סוף שידור העונה השנייה עקב סיבות לא ברורות, זאת לסירוגין פשיטת רגל החברה כמה חודשים לאחר מכן. בישראל נרכשו 2 העונות בעיבוד האמריקאי של 4Kids. ישראל היא המדינה היחידה שרכשה את העיבוד של 4Kids לסדרה ובעקבות זאת גם בישראל לא שודרה העונה השלישית והעלילה פסקה באמצע.
הדמויות > טַייגֵרוֹאִידִים

רַאי (איטן גרינברג)
סֵנָה (שירה נאור)
פִין (יהונתן מגון)
דוֹנְהָא (דור סרוגו)
טוֹרִי (איתי לוי)
הַאק (עמי מנדלמן)
קוֹמוֹרְקָה (אורלי קטן)
הטַייגֵרוֹאִידִית במסכה/אמא של רַאי (נורית בנאי קורן)
הַאנָה (עדן גמליאל/עינת אזולאי)
גנרל אֵיידֵן (אלדד פריבס)
אֵסְטִי (מיכל רשף)
קְלוֹדָה (נעה קשפיצקי)
סְטְרַה (ספיר דרמון)
גנרל זוּשֵן (לירון לב)
החכם סִיד (אלדד פריבס)
החכם פַּיירוֹן (יובל סגל)
הדמויות > דְרַגוֹנוֹאִידִים

לוּקַה (יובל סגל)
גַ'הָרַה (טליה ברקאי)
גַרְנִיה (שמחה ברבירו)
אֵב (דור צויגנבום)
גנרל רשע (וִישֵס) (גיא רושיניאק)
דוּרַאן (צביקה שוורצברג)
גנרל מִישְקָה (דניאל מגון)
גַ'קָטַה (לירון לב)
לִיטָה (מאי יעקובסון)
יַנִימָה (מיכאל עינב)
טַרָה (נעה קשפיצקי)
דַאג (יהונתן מגון)
לוֹרְד גֵרְבָּה/קִירְבָה (צביקה שוורצברג)
הקיסר דִיגָה (אלי לולאי)
חלוצי החלל

ערך זה עוסק בסדרת אנימציה. אם התכוונתם להרכב היפ הופ ישראלי, ראו .
| --- | --- |
  העטיפה המקורית של סדרת המאנגה
ספינת החלל יאמטו
 סוגה:  מדע בדיוני, דרמה

 אנימה
 במאי:  לייג'י מאטסומוטו
 תסריטאי:  לייג'י מאטסומוטו
 אולפני אנימציה:  Academy Productions
 רשת שידור:  Yomiuri TV (יפן)  הטלוויזיה הישראלית (ישראל)
 תקופת שידור מקורית:  6 באוקטובר 1974 – 4 באפריל 1981
 מספר העונות:  3
 מספר הפרקים:  77
ספינת החלל יאמטו ("ארגו" בגרסה האנגלית)
חלוצי החלל (ביפנית: 宇宙戦艦ヤマト, "ספינת החלל יאמטו"; באנגלית: Star Blazers) הייתה סדרת אנימציה יפנית ששודרה לראשונה בשנות ה-70 של המאה ה-20. ההשראה לשמה של ספינת החלל באה מאוניות המערכה מסדרת יאמטו, אוניות מערכה יפניות במלחמת העולם השנייה.
בישראל הסדרה שודרה בערוץ הראשון בשנות ה-80 של המאה ה-20.
היסטוריה

הסדרה נהגתה בשנת 1973 על ידי המפיק יושינובו נישיזאקי. הרעיון המקורי היה, למעשה, גרסה של "בעל זבוב" בחלל החיצון ונקרא "ספינת האסטרואיד איקארוס". הסדרה הייתה אמורה להתמקד במסע בחלל של צוות בינלאומי בתוך אסטרואיד חלול, בחיפוש אחר כוכב הלכת איסקנדר. האינטראקציה בין אנשי צוות בעלי אינטרסים ומניעים שונים נועדה לעמוד במרכז. עם הצטרפותו של לייג'י מאטסומוטו לצוות ההפקה עוצבה מחדש ספינת החלל ונעשו שינויים בבסיס העלילה.
העונה הראשונה של הסדרה הוקרנה ביפן בין 6 באוקטובר 1974 ל-30 במרץ 1975 וכללה 26 פרקים. שמה של הסדרה שונה, היא נערכה מחדש, דובבה לאנגלית ושידורה בארצות הברית החל בשנת 1979. על מנת להתאים את הסדרה לשידור בטלוויזיה בארצות הברית נחתכו מהסדרה קטעי אלימות, סקס וקללות כמו כן הוחלף האלכוהול (בסדרה היפנית הרופא הוא אלכוהוליסט) במי מעיין ובנוסף הוסרו מרבית האזכורים לגבורה היפנית במלחמת העולם השנייה. הקטע הארוך ביותר שנחתך מהעונה הראשונה מתאר את המשט האחרון של היאמאטו בדרכה למשימת התאבדות מול האויב האמריקאי. הגרסה האמריקאית הופצה בסינדיקציה ונמכרה לשידור בארצות נוספות, ובראשית שנות השמונים שודרה גם על ידי הטלוויזיה הישראלית (פרק ראשון שודר ב-5 בינואר 1981). בשנת 1978 יצא לקולנוע סרט המבוסס על קטעים נבחרים מסדרת הטלוויזיה. בארצות דוברות אנגלית נקרא הסרט "Star Blazers: The Quest for Iscandar".
העונה השנייה של הסדרה ("ספינת החלל יאמטו II") שודרה ביפן בין 14 באוקטובר 1978 ל-4 באפריל 1979 וכללה אף היא 26 פרקים. בעקבות עונה זו יצאו סרט טלוויזיה וסרט קולנוע, ולאחריהם – בין 11 באוקטובר 1980 ל-4 באפריל 1981 שודרה העונה השלישית והאחרונה של הסדרה ובה 25 פרקים. בסך הכל שודרו 77 פרקים בין 1974 ל-1981.
עלילה

הסיפור נפתח בשנת 2199, כאשר בני גזע עליון מהכוכב גאמילאס (גאמילון בגרסה האנגלית) הורסים את פני כדור הארץ באמצעות נשק גרעיני, והופכים אותם לבלתי ראויים לחיי אדם. שרידי האנושות חיים ביישובים תת-קרקעיים, אך הקרינה הרדיואקטיבית חודרת אט אט גם אל היישובים הללו. צי הכוכבים של כדור הארץ מושמד במהירות על ידי האויב והמצב נראה אבוד.
או אז מתרסקת על מאדים חללית מכוכב רחוק. דאיסוקי שימה (מארק ונצ'ר בגרסה האנגלית) וסוסומו קודאי (דרק ויילדסטאר בגרסה האנגלית), צוערי הצי הנמצאים במשימה על מאדים, מקבלים הוראה לבדוק את מקום ההתרסקות. במקום מתגלה גופתה של חוצנית יפה ובאמתחתה קפסולה מסתורית. שימה וקודאי מעבירים את הקפסולה למפקדת הצי. במקביל נפגע אחיו של קודאי בקרב מול כוחות גאמילאס על יד כוכב הלכת פלוטו.
הקפסולה נבחנת במפקדת הצי ומסתבר כי היא נושאת מסר מן המלכה סטארשה מהכוכב איסקנדר. סטארשה מבקשת להודיע כי יש ברשותה מכשיר שבכוחו לנקות את כדור הארץ מן הקרינה. לתושבי כדור הארץ נותרה שנה להגיע לאיסקנדר, לקבל את המכשיר ולחזור – לפני שהחיים על פני כדור הארץ ייכחדו לגמרי. סטארשה מוסרת תוכניות לבניית מנוע המאפשר תנועה במהירות סופרלומינלית ונשק-על.
תושבי כדור הארץ מסבים בחשאי את שרידי אוניית המלחמה היפנית "יאמטו" לספינת חלל הקרויה יאמטו ("ארגו" בגרסה האנגלית, על שם הספינה ארגו מן המיתולוגיה היוונית) ומציידים אותה במנוע ובנשק על פי התוכניות שסיפקה סטארשה. 114 אנשי צוות יוצאים בספינה זו אל הכוכב איסקנדר, כדי להביא את מתקן הטיהור. במהלך המסע מסתבר לאנשי הצוות כי כוכב הלכת גאמילאס גווע, וכי מנהיגו – הלורד דסלר (דסלוק בגרסה האנגלית) – מנסה להכשיר את כדור הארץ להתיישבות הגאמילאס.
העונה הראשונה עוקבת אחר מסעה של היאמאטו אל הכוכב איסקנדר ובחזרה. במהלך המסע מתדרדר מצבו הבריאותי של הקפטן הישיש אוקיטה (אווטאר בגרסה האנגלית), והפיקוד עובר בהדרגה אל סוסומו קודאי, שאחיו נפגע על ידי הגאמילאס וניצל על ידי סטארשה. במקביל נרקמת מערכת יחסים בין קודאי למפעילת המכ"ם ביאמאטו, יוקי מורי (נובה בגרסה האנגלית).
הערות שוליים

↑  לוח זמנים- הפקת חלוצי החלל
↑  סיפורה ההיסטורי של היאמאטו מוצג בפרק השני של הסדרה – בגרסתה היפנית
| --- | --- |
בקרת זהויות :  NLI: 987008982889005171  LCCN: no2013137676  VIAF: 185996459   WorldCat (עם VIAF): 185996459
פיטר פן (אנימה)

| --- | --- |
 
פיטר פן
 סוגה:  אנימה, הרפתקאות

 אנימה
 אורך פרק:  20 דק'.
 במאי:  יושיו קורודה
 אולפני אנימציה:  Nippon Animation
 רשת שידור:  Fuji TV (יפן)   הטלוויזיה החינוכית הישראלית (ישראל)   ערוץ ג'טיקס (ישראל)   ערוץ ג'וניור (ישראל)
 מדבבים בשפה העברית:  רותי הולצמן,אלי גורנשטיין,חני נחמיאס,שמעון כהן, ליליאן ברטו, עודד מנשה, אפי בן ישראל, אורנה לביא פלינט, נורית בנאי קורן, פזית נוני, יורם גל, שמוליק יפרח, כנרת טריפון-רשף, תמי אשל, שחר צרפתי.
 תקופת שידור מקורית:  8 בינואר 1989 – 24 בדצמבר 1989
 מספר העונות:  2
 מספר הפרקים:  41
פיטר פן (ביפנית: ピーターパンの冒険, באנגלית: Peter Pan: The Animated Series) היא סדרת הנפשה יפנית בת 41 פרקים שהופקה לטלוויזיה ב-1989 בהשראת הספר "פיטר וונדי" מאת ג'יימס מתיו ברי.
בישראל הסדרה שודרה לראשונה בטלוויזיה החינוכית בשנים 1990–1991, ולאחר מכן שודרה בשידורים חוזרים בערוץ ג'וניור ובערוץ פוקס קידס שהפך לג'טיקס. פרקים 24–25 של הסדרה מעולם לא שודרו בישראל, אך יש טוענים כי שודרו פעם אחת בלבד ואז נגנזו.
מסיבה שטרם ברורה, בגרסה העברית של הסדרה, ארץ לעולם לא, נקראת "שום מקום".
עלילת הסדרה

עלילת הסדרה מתחילה כאשר וונדי חולמת שפיטר פן מציל אותה לאחר קרב חרבות מול קפטן הוק. בהמשך וונדי ושני אחיה עפים עם פיטר פן ל"שום-מקום" (שמה של ארץ לעולם לא בגרסה העברית של הסדרה), שם וונדי הופכת ל"אמא" של הילדים האבודים. בחלק הראשון של הסדרה החבורה מתגבשת, מכירה את האי-הפלאי, ומתמודדת עם רב השודדים קפטן הוק ואנשיו. החלק האחרון של הסדרה, הולך לכיוון שונה מן הסיפור המקורי, ומפגיש את החבורה באיום חדש בדמות מלכת החושך פנדורה, שמאיימת להרוס את האי על ידי יכולות הכישוף ההרסניות שלה, ולחבורה מצטרפת דמות בשם לונה, נכדתה של המלכה, המסייעת להם בהפרת מזימתה של המלכה ובכך הופכת לדמות חשובה בפרקים האחרונים של הסדרה לאחר שהיא בעצמה נהפכת למלכת החושך.
לאורך הסדרה פיטר וונדי נקשרים זה לזה, אף שפיטר פן מכחיש זאת כאשר חיבתו לוונדי נחשפת, ואולם העובדה שפיטר פן לא מתבגר, לא מאפשר לקשר ביניהם להתפתח. בסיום הסדרה, כשוונדי מבקשת לחזור לביתה עם אחיה, פיטר פן מפטיר: "בתקופה הקרובה לא יהיו לנו הרפתקאות, יהיה משעמם פה". היא מבקשת ממנו שיבוא לבקר אותה אך הוא שוכח לעשות זאת, אולם בפרק האחרון מוצג שלאחר הרבה שנים פיטר מגיע שוב ללונדון והפעם כשוונדי כבר אמא לבת בשם ג'יין שאותה הוא מכיר ולוקח אותה עמו ל"שום מקום".
עלילת הסדרה > הטובים

פיטר פן : גיבור הסדרה.
וונדי מוירה אנג'לה דארלינג  : האחות הגדולה של ג'ון ומייקל.
ג'ון ויליאם דארלינג : אחיה האמצעי של ונדי אשר תמיד מסתבך בצרה כלשהי.
מייקל דארלינג : אחיה הצעיר ביותר של ונדי אשר מראה אומץ רב לגילו הצעיר.
טינקר בל : פיה וחברה של פיטר פן.
הילדים האבודים (בולי, קפיצי וטובי): שלושה בנים שפיטר פן גידל.
בנות הים : בנות ים אשר חברות טובות של פיטר. הופיעו בעונה הראשונה בלבד (עד פרק 23).
לילי נמר :אינדיאנית נחמדה שג'ון מאוהב בה, והיא גם נהפכת לחברה טובה של פיטר, וונדי והילדים ועוזרת להם בכל דבר. הופיעה בעונה הראשונה בלבד (עד פרק 23).
לונה : לונה היא נסיכה רגילה שגרה עם סבתה המרשעת המכשפה פנדורה. לונה מנסה לברוח ממנה ולהתכחש אליה, אך לבסוף מבינה שהייעוד שלה הוא לרשת את סבתה, ובפרק 39 פנדורה הופכת אותה למלכת החושך החדשה אך לבסוף בפרק האחרון לונה נהפכה למלכת האור.
עלילת הסדרה > הרעים

רב שודד ג'יימס הוק : אויבו המושבע של פיטר פן. מנסה בכל כוחותיו ויחד עם עוזריו לגבור עליו ועל חבריו. בפרק האחרון הוק ואנשיו נטרפו על ידי התנין.
סמי : שודד-ים מזדקן, טוב לב ורכרוכי אשר משרת את קפטן הוק.
שודדי הים (צ'יקו, אלף, שודד מוז'ל, רובר וביל): חמישה שודדים שעוזרים לקפטן הוק במאבקיו נגד פיטר וחבריו.
המכשפה פנדורה : סבתה המרשעת של לונה שמתפקדת כמלכת החושך, ובמספר פרקים אף משתפת פעולה עם קפטן הוק נגד פיטר. בפרק 39 היא העבירה את כוחותיה לנכדתה לונה ובכך נעלמה דמותה לאלתר.
עלילת הסדרה > דמויות נוספות

התנין המתקתק: כאשר פיטר נלחם בהוק לפני זמן רב, התנין אכל את ידו הימנית של קפטן הוק עם השעון שעליה. מאז התנין מנסה לטרוף את קפטן הוק. שעונו של הוק ממשיך לפעול דרך קבע בבטן התנין ותקתוקו מלווה אותו בכל אשר ילך. בפרק האחרון טרף את קפטן הוק ואנשיו.
ג'ורג' דארלינג : אבא של ג'ון, מייקל וונדי ובעלה של אליזבת, עקשן וכעסן, שמופיע רק בפרק הראשון.
אליזבת דארלינג : אמא של ג'ון, מייקל וונדי ואשתו של ג'ורג', שמופיעה רק בפרק הראשון.
חיננית : פיית פרחים קטנה שהופיעה בפרק 29, ובו היא התייחסה לפיטר פן כ"אמא" שלה, וזאת לאחר שאמה נהרגה בהתקפה של מלכת החושך על משפחת פיות הפרחים ממנה היא באה, ועקב כך איבדה את היכולת לעוף בשל ההלם עקב מותה. בסוף הפרק חיננית הצליחה לעוף.
ג'יין מיה אנג'לה דארלינג : בתה של וונדי שמופיעה בפרק האחרון של הסדרה לאחר כמה שנים ופיטר לוקח אותה עמו לשום מקום, ואמה וונדי לא מופיעה בזמן שפיטר מופיע.
דיבוב מקורי

הדיבוב המקורי בוים על ידי חנה דרורי קשי  והפקת נוצרה על ידי חסיה 
ורטהיים והמדבבים הם:
רותי הולצמן - פיטר פן
אורנה לביא פלינט - טינקרבל
חני נחמיאס - וונדי דארלינג / ג'יין דארלינג
כנרת טריפון רשף - ג'ון דארלינג
פזית נוני - מייקל דארלינג
תמי אשל - טובי
נורית בנאי קורן - קפיצי
אפי בן ישראל - לילי נמר / אליזבת דרלינג / דמויות שונות
ליליאן ברטו - בולי / לונה / פנדורה / דמויות שונות
שמעון כהן - קפטן הוק
אלי גורנשטיין - סמי
עודד מנשה - ביל / דמויות שונות
שחר צרפתי - אלף
שמוליק יפרח - שארקי / ג'ורג' דארלינג / דמויות שונות
יורם גל - רובר / צ'יקו
חנה דרורי קשי - מלכת הפיות (כאורחת)
ג'ון גרנספלד

| --- | --- |

ג'ון גרנספלד, 2000
 לידה:  10 באוקטובר 1958 (בן 66) שיקגו
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת שיקגו  המכון הטכנולוגי של מסצ'וסטס 
 עיסוק בעבר:  פיזיקאי
 תקופת השירות:  1992–2016 (כ־24 שנים)
 זמן שהייה בחלל:  58 ימים, 15 שעות ו-3 דקות
 מספר פעילות חוץ-רכבית:  8
 זמן שהייה בפעילות חוץ-רכבית:  58 שעות ו-30 דקות
 ביוגרפיה בנאס"א:  ג'ון גרנספלד
 משימות
 STS-67,‏ STS-81,‏ STS-103 ,‏ STS-109,‏ STS-125
     
 עיטורים
  מדליית שירות מצוין של נאס"א  מדליית הטיסה בחלל של נאס"א (5 פעמים)
 
ג'ון גרנספלד (באנגלית: John Grunsfeld;‏ נולד ב-10 באוקטובר 1958 בשיקגו) הוא פיזיקאי יהודי-אמריקאי, אסטרונאוט לשעבר בתוכנית מעבורות החלל של נאס"א. כיהן במשך כשנתיים גם כמדען הראשי של נאס"א.
קורות חיים

ג'ון גרנספלד נולד בעיר שיקגו שבמדינת אילינוי למשפחה יהודית. אביו וסבו היו אדריכלים ידועים בעיר. בשנת 1976 הוא סיים לימודי בית ספר בהיילנד פארק והחל לימודי תואר ראשון בפיזיקה במכון הטכנולוגי של מסצ'וסטס. הוא המשיך ללימודי תואר שני (1984) ותואר שלישי (1988) באוניברסיטת שיקגו. לאחר סיום הלימודים גרנספלד עסק במחקרים בתחום קרני רנטגן, קרני גמא וקרינה קוסמית ומוסדות שונים.
שירות בתחום החלל

בשנת 1992 גרנספלד נבחר ליחידת האסטרונאוטים של נאס"א. הוא היה בצוות טכני של נאס"א. בשנת 1995 הוא השתתף במשימת STS-67 כמומחה משימה של מעבורת החלל אנדוור (סטפן אוסוולד היה מפקד צוות). משימה זו הוקדשה לביצוע תצפיות בעל-סגול על ידי טלסקופים מיוחדים שהוצבו במעבורת. במשימת STS-81 בשנת 1997 (מייקל בייקר היה מפקד צוות) הוא היה מומחה משימה של מעבורת החלל אטלנטיס. במהלך המשימה בוצע עגינה לתחנת החלל מיר לביצוע מחקרים משותפים, אספקת מצרכים והחלפת צוות. בשנת 1999 גרנספלד היה מומחה משימה של STS-103 במעבורת החלל דיסקברי (קרטיס בראון היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספלד ביצע פעילות חוץ-רכבית פעמיים. אורך כולל של פעילויות אלו היה כ-16 שעות. בשנת 2002 גרנספלד טס לחלל בפעם הרביעית כמומחה משימה של STS-109 על מעבורת החלל קולומביה (סקוט אלטמן היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספלד ביצע פעילות חוץ-רכבית שלוש פעמים. אורך כולל של פעילויות אלו היה כ-21 שעות. בשנת 2009 גרנספלד טס לחלל בפעם החמישית כמומחה משימה של STS-125 על מעבורת החלל אטלנטיס (סקוט אלטמן היה מפקד צוות). במהלך המשימה גרנספלד ביצע פעילות חוץ-רכבית שלוש פעמים. אורך כולל היה כ-21 שעות.
בשנים 2003–2004 הוא כיהן כ"מדען ראשי של נאס"א". בשנת 2010 גרנספלד עזב את נאס"א ועבד במכון למדעי טלסקופ החלל בבולטימור. ביולי הוא מונה לפרופסור באוניברסיטת ג'ונס הופקינס. בשנת 2012 הוא חזר לנאס"א לתפקיד ניהולי ופרש סופית בשנת 2016.
גרנספלד חובב טיפוס הרים. הוא עלה פעמיים על פסגת הר דנאלי בגובה מעל ל-6,000 מ'.
האסופית (אנימה)

| --- | --- |
 
 סוגה:  אנימה, קודומו

 אנימה
 אורך פרק:  25 דק'
 במאי:  איסאו טקהאטה (Isao Takahata) והייאו מיאזאקי
 אולפני אנימציה:  ניפון אולפני אנימציה
 רשת שידור:  Fuji TV (יפן)   ערוץ הילדים (ישראל)   הטלוויזיה החינוכית (ישראל)   ערוץ ג'וניור (ישראל)
 מדבבים בשפה העברית:  ענת ארליך, תמר קינן, יהויכין פרידלנדר, אפי בן ישראל, דני בסן, נוף נתנזון, איה שבא, אלון ורטהיימר, אור אזולאי,  אורלי קטן,  אורנה כץ,  אמונה צבי לשם, אסתי קוסוביצקי,  יורם יוספסברג,  מאיה בר שלום, ניר רון, עמי מנדלמן, ענת קדם שאבי
 תקופת שידור מקורית:  1979 – 1979
 מספר העונות:  1
 מספר הפרקים:  50
האסופית (ביפנית: 赤毛のアン; באנגלית: Anne of Green Gables) היא סדרת אנימה יפנית משנת 1979, המבוססת על הרומן הראשון מאת הסופרת הקנדית לוסי מוד מונטגומרי – "האסופית". איסאו טקהאטה (Isao Takahata), מפיק הסדרה, בסס אותה ככל האפשר אל הסיפור המקורי, כך גם הסדרה מתרחשת בסוף המאה ה-19 בקנדה.
בישראל, הסדרה שודרה בערוץ הילדים, בחינוכית 23, ובערוץ ג'וניור.
תקציר העלילה

בפרקים הראשונים מוצגת אן שרלי היתומה, השומעת כי עומדים לאמץ אותה. אן מחכה בתחנת הרכבת ושם פוגשת במת'יו קתברט, אשר לוקח אותה אל "חוות הגגות הירוקים". אן מתלהבת מהמקום ומתיידדת עם מת'יו בדרכה לשם. בהגיעה אל ביתה החדש, היא מגלה כי אימוצה היה טעות, ושמרילה, אחותו של מת'יו, רצתה מראש ילד שיעזור לאחיה בעבודתו ולא ילדה, ולכן היא שוקלת להחזירה לבית היתומים. לבסוף, מרילה מוקסמת מאן ומחליטה לבסוף להשאיר אותה. את פתיח הסדרה שרה אפי בן ישראל.
דמויות ראשיות

אן שירלי (ענת ארליך / תמר קינן): ילדה יתומה שמאומצת על ידי מרילה ואחיה מתיו ועברה לגור עימם בחוות גגות ירוקים.
מרילה (אפי בן ישראל): מאמצת את אן יחד עם אחיה מתיו. אופייה קשוח אך טוב לב ואן לומדת ממנה אחריות ורצינות.
גילברט (אלון וורטהיימר): תלמיד בכיתתה של אן, הוא רגיש ופיקח, ומחבב את אן אך גם הוא יריבה.
מתיו (יהויכין פרידלנדר): אחיה של מרילה. אופיו רגוע יותר מאחותו והוא אחראי לעשיית מחוות קטנות לאן.
דיאנה ברי (נוף נתנזון / איה שבא): חברתה הטובה ביותר של אן, עזרה לה להשתלב בגגות ירוקים עם הגעתה.
הקריין (דני בסן): מספר הסיפור.
ישיבת תורת החיים

ערך זה עוסק בישיבה גבוהה. אם התכוונתם לבית הספר לקולנוע, ראו .
| --- | --- |


הכניסה לבית המדרש של ישיבת תורת החיים
 ישיבה
 מוטו:  ה' הוא המלך
 תקופת הפעילות:  תשנ"ו (1996) – הווה
 בעלי תפקידים
 ראש הישיבה גבוהה:  הרב שמואל טל
 תלמידים
 :  200
 שונות
 ספרים:  טל חיים, תורת החיים, שירת הים, נתיבי הלכה
 מיקום
 מיקום:  נווה דקלים (המיקום המקורי)  יד בנימין (כיום)
 מדינה:  ישראל ישראל
 קואורדינטות:  31°47′50.75″N 34°49′12.58″E﻿ / ﻿31.7974306°N 34.8201611°E﻿ / 31.7974306; 34.8201611
 https://www.talchaim.org.il/
  (למפת השפלה מוגדלת) ישיבת תורת החיים(למפת השפלה רגילה) ישיבת תורת החיים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת תורת החיים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת תורת החיים
ישיבת תורת החיים היא ישיבה גבוהה בראשות הרב שמואל טל. הישיבה נוסדה בשנת תשנ"ו (1996) בנוה דקלים שבגוש קטיף, ובעקבות תוכנית ההתנתקות עברה בשנת תשס"ה (2005) ליד בנימין.
בישיבה לומדים כמאתיים אברכים ותלמידים, והיא מתאפיינת בהדגשת לימוד תורה בבקיאות, עיון אליבא דהלכתא ועבודת המידות; בנטייה לחסידות; בשילוב של חוזרים בתשובה וחרדים, בחרדיות-לאומית וביחס מסויג למדינת ישראל.
היסטוריה

בשנת תשנ"ב (1992) הזמין הרב יגאל קמינצקי (שהיה רבה של נווה דקלים ורב אזורי של גוש קטיף) את הרב טל לעמוד בראשות "כולל מג"ל" בנווה דקלים. הכולל הפך בהמשך לישיבה גבוהה בראשות הרב טל. במסגרת תוכנית ההתנתקות פונתה הישיבה מנווה דקלים, ולאחר כמה חודשים במקומות זמניים התמקמה מחדש ביד בנימין בעידודו של הרב עובדיה יוסף.
היסטוריה > הישיבה בתוכנית ההתנתקות

במסגרת ההכנות לתוכנית ההתנתקות סומנה הישיבה בידי מנהלת סל"ע כמוסד שפינויו בהסכמה וללא עימותים יהיה בעל חשיבות רבה להצלחת תהליך הפינוי הכולל, בעוד תלמידי הישיבה זוהו כבעלי יכולת ממשית לשבש את מהלך הפינוי. בעקבות כך יזמה המנהלת מגעים עם הנהלת הישיבה בניסיון להבטיח פינוי שקט של הישיבה. חמיו של אברך בישיבה, הרב צבי שינובר, החל בתיווך ובמשא ומתן שהחל בחודש מאי 2005. בעוד מנהלת סל"ע ראתה ברב שינובר נציג רשמי של הישיבה, הנהלת הישיבה והרב שינובר עצמו טענו כי המגעים נוהלו על דעתו האישית של הרב שינובר עד לימים ספורים קודם לביצוע תוכנית ההתנתקות, אז החליטה הנהלת הישיבה לקבל את הסיכומים בין הצדדים. הרב שינובר המשיך לשמש כנציג הרשמי של הישיבה מול המנהלת לאחר הפינוי. בריאיון לעלון של המועצה האזורית נחל שורק, חודשים אחדים אחרי ההתנתקות, אמר הרב טל כי "אנו הקפדנו מצדנו שלא יהיה לנו שום קשר עם המעבר ליד בנימין עד שנתקבלה החלטה בהנהגת גוש קטיף שאם חס ושלום נגורש זה יהיה המקום שיקלוט אותנו".
במסגרת המשא ומתן בין הרב שינובר למנהלת סוכם כי הישיבה תקבל את מתחם הישיבה התיכונית 'יד בנימין', ולצורך כך רכשה המדינה ביוני 2005 את המקרקעין במקום מהעמותה שניהלה את המקום ונקלעה לקשיים כספיים, והשקיעה כ-50 מיליון ש"ח בקניית ושיפוץ המבנים לצורכי הישיבה ומוסדותיה, וכן במבנים יבילים לקהילת האברכים. אך נכון לשנת 2024 טרם נחתם הסכם הסדרה סופי לישיבה.
סמוך לתאריך הפינוי הנחה הרב טל את תלמידיו להתרכז בלימוד תורה ולא להשתתף בעימותים מול הכוחות המפנים. הישיבה פונתה ללא אלימות, אם כי כמה מתלמידיה שהו במעצר ממושך, בעקבות מעשים הקשורים למאבק נגד תוכנית ההתנתקות. לטענת יאיר אטינגר, קדמה להנחיות אלו פגישה חשאית עם שר הביטחון שאול מופז, שבמהלכה סוכם על פינוי שקט בתמורה לסיוע לישיבה לאחר פינוייה, וכי סיכום זה הוביל להנחיות הללו. אך בשיחות לבני הישיבה חודשים קודם הפינוי וקודם תחילת המגעים בין המנהלה לרב שינובר, הסביר הרב טל לתלמידיו שאילו ניתן יהיה למנוע את הפינוי על ידי מאבק - יהיה צריך להיאבק בכל הכוח, אך במציאות בה לא ניתן למנוע את הפינוי, אין טעם להתנגדות שתכשל ותגבה מחיר כבד של פציעות וכאב, וכי עדיף לנסות להציל מה שאפשר.
תא"ל גרשון הכהן, ממפקדי ההתנתקות, תיאר את תחושת בני הישיבה ברגע לפני הפינוי בריאיון לעיתון הארץ:
הם שרו. הם בכו. הם בכו בכי נורא. היו ביניהם שנפלו והתעלפו ליד ארון הקודש. בחזרה אינסופית הם חזרו שוב ושוב על מלות התפילה: אבינו מלכנו, אין לנו מלך אלא אתה. אבינו מלכנו, אין לנו מלך אלא אתה. ושוב. ושוב. בשיאים הולכים וגבהים... היה משהו מדהים בשירה הזאת. הייתה תחושה שהיא קורעת את תקרת הבטון של בית המדרש. אם המשיח צריך היה לבוא להציל את גוש קטיף, זה היה הרגע שבו היה צריך לבוא... זו הייתה תפילה קורעת לב. היא הייתה חזקה יותר מכל תפילת נעילה שבה השתתפתי אי פעם. הייתה בה זעקה נוראה. הייתה בה קריאה לישועה מתוך שבר. והיא יצרה תחושה של רגע נורא. של יום דין.
לאחר שהות קצרה במלון בנצרת עילית ובבית הארחה "רמות שפירא" שבבית מאיר, עברה הישיבה ליד בנימין.
במקביל להכנות ולביצוע תוכנית ההתנתקות, שינה הרב טל את יחסו למדינת ישראל. לדבריו, המדינה החילונית על כל מוסדותיה היא תקווה שהכזיבה, ועל כן אין לחגוג ביום העצמאות, "המסמל באופן מובהק את הממלכתיות המתכחשת, מורדת ומתנגדת למלכותו יתברך". תחת זאת חוגגים תלמידי הישיבה את יום ירושלים (המכונה בפיהם "יום אתחלתא דגאולה").